Source: http://docplayer.hu/19058617-A-masodik-abortuszdontes-biralata.html
Timestamp: 2018-03-23 05:55:29
Document Index: 21574009

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

A MÁSODIK ABORTUSZDÖNTÉS BÍRÁLATA - PDF
Download "A MÁSODIK ABORTUSZDÖNTÉS BÍRÁLATA"
1 Tóth Gábor Attila A MÁSODIK ABORTUSZDÖNTÉS BÍRÁLATA Túlzás nélkül állíthatjuk, hogy az utóbbi évek legjelentôsebb alkotmánybírósági határozata az 1998 novemberében kihirdetett abortuszdöntés. Elsôsorban azért, mert az Alkotmánybíróság hosszú idô után foglalt állást ismét alapvetô morális és emberi jogi kérdésben: arról nyilatkozott, hogy meddig terjed a nô rendelkezési joga saját teste és sorsa felett, és milyen védelem illeti meg az emberi magzatot. A határozatot azért is nagy várakozás elôzte meg, mert a közelmúltban megválasztott négy új alkotmánybírónak most kiváló lehetôsége nyílt arra, hogy részletesen kifejtse álláspontját az általa helyesnek vélt alkotmányértelmezésrôl és az egyéni jogok szerepérôl. Mindezek mellett nem feledkezhetünk meg arról, hogy ezzel a határozattal búcsúzott a testülettôl a bíróság nagy tekintélyû elnöke, Sólyom László és két másik alkotmánybíró: Ádám Antal és Kilényi Géza. Mindhárman a kezdetektôl tagjai voltak az Alkotmánybíróságnak, és távozásukkal már nincs alapító tag a testületben. A döntéssel így lezárult egy korszak az Alkotmánybíróságon. Az alapító atyák korszaka, vagy ahogy a sajtó szinte egyhangúlag nevezi: a Sólyom-korszak. Az alábbi dolgozatban nem vállalkozom arra, hogy az abortuszdöntés kapcsán megvonjam a magyar alkotmánybíráskodás elsô kilenc évének mérlegét. Az alapos elemzéshez hosszabb idôre és nagyobb elszánásra volna szükség. Arra sem teszek kísérletet, hogy megítéljem az új alkotmánybírák emberi jogi elkötelezettségét. Ehhez sajnos nem nyújtottak segítséget, mivel egyikük sem fûzött egyéni véleményt az abortusz-határozathoz. Így viszont minden erômet arra összpontosíthatom, hogy magát a döntést [48/1998. (XI. 23.) ABh.] és annak következményeit megvilágítsam. Elöljáróban vázlatosan felidézem az Alkotmánybíróság korábbi határozatát a terhességmegszakításról, és áttekintem az ítélet nyomán elfogadott magzatvédelmi törvény fôbb rendelkezéseit. Ezt követôen összefoglalom és értékelem az új abortuszdöntés alapelvi megállapításait, majd külön fejezetben vizsgálom a testület érvelését az abortusz-törvény alkotmányosságáról. Végül azzal foglalkozom, hogy az Országgyûlésnek milyen törvényt kell elfogadnia annak érdekében, hogy egyfelôl eleget tegyen az Alkotmánybíróság támasztotta követelményeknek, másfelôl tiszteletben tartsa az egyéni jogokat. AZ ELSÔ ABORTUSZDÖNTÉS ÉS A MAGZATVÉDELMI TÖRVÉNY A Magyar Köztársaságban minden embernek veleszületett joga van az élethez... deklarálja az alaptörvény. Az Alkotmánybíróság 1991-ben úgy ítélte meg [64/1991. (XII.17.) ABh.], hogy az alkotmány értelmezésével nem tisztázható a magzat jogi státusza. Sem az nem olvasható ki belôle, hogy a magzat emberi jogokkal felruházott személy, sem az, hogy jogi értelemben nem ember. E kérdésrôl a parlamentnek törvényben vagy az alkotmányban kell rendelkeznie. Ebbôl következik, hogy az abortusz jogi szabályozása is törvényi formát igényel, mert minden esetben állásfoglalást jelent a magzat jogi helyzetérôl és ezzel összefüggésben a terhes nôk önrendelkezési jogának terjedelmérôl. Az Alkotmánybíróság két lehetôséget vázolt fel a törvényhozók számára. Az egyik megoldás az, hogy a parlament kimondja: a magzat jogalany, akit ugyanúgy megillet az élethez való jog, mint az élve született embereket. Ekkor az abortuszt be kell tiltani, kivéve azon ritka eseteket, amikor a jog eltûri az életek közötti választást. Vagyis a magzat élethez való jogával kizárólag a terhes nô élethez való joga versenyezhet, de a nô egészséghez való joga vagy az önrendelkezéshez való joga már nem. Másképpen fogalmazva: a jogokkal rendelkezô magzat életét csak a várandós nô életének megmentése érdekében szabad esetleg elvenni. A másik megoldás szerint a magzat nem személy, nem alanya az alapvetô jogoknak. Az abortusz ekkor sem engedhetô meg korlátozás nélkül, mert az emberi élet mint érték, általában az emberi élet és létfeltételei, így maga a magzati élet is alkotmányosan védett jogi tárgy. Az állam úgynevezett objektív, intézményes életvédelmi kötelessége megköveteli, hogy terhességmegszakításra kizárólag törvényben meghatározott és indokolt esetekben kerüljön sor. Mindez azt mutatja, hogy az Alkotmánybíróság a két szélsôséget zárta ki: az abortusz teljes megengedését és a teljes tiltását. Az elôbbi azt is jelenti, hogy alkotmánysértô volna a határidôs modell bevezetése, azaz a terhesség elsô szakaszában az abortusz elvégzése indoklás nélkül, pusztán a nô kérése alapján. Ezzel szemben csak az indikációs modell fogadha- FUNDAMENTUM / SZÁM dokumentum és kommentár / 81
2 tó el, amelyben a terhességmegszakítás mindig megfelelô indoktól függ. Egy évvel a határozat kihirdetése után alkotta meg a parlament a mûvi abortusz rendjét szabályozó törvényt (A magzati élet védelmérôl szóló évi LXXIX. törvény). Ennek preambuluma kinyilvánítja, hogy a fogantatással induló magzati élet tiszteletet és védelmet érdemel. A jogszabály elsô része e deklarációnak igyekszik megfelelni, amikor az anyaméhben kifejlôdô magzatot és a várandós nôt megilletô támogatásokat sorolja fel. Ezt követôen határozza meg a törvény az abortusz feltételeit: a terhesség a 12. hétig szakítható meg, ha az állapotos nô egészségét súlyosan veszélyeztetô ok indokolja; ha a magzat súlyos fogyatékosságban vagy egyéb károsodásban szenved; ha a terhesség bûncselekmény következménye, valamint ha az állapotos nô súlyos válsághelyzetben van. Ugyanezen feltételek mellett a 18. hétig végezhetô el az abortusz, ha a várandós nô korlátozottan cselekvôképes vagy cselekvôképtelen, illetve ha neki fel nem róható okból (például orvosi tévedés vagy egészségügyi ok miatt) nem ismeri fel idejében a terhességét. Az abortusz idôhatár nélkül bármikor elvégezhetô, ha a terhesség vagy a szülés a nô életét veszélyezteti, vagy ha a magzatnál a születés utáni élettel összeegyeztethetetlen rendellenesség állapítható meg. A törvény meghatározása szerint a nô súlyos válsághelyzete az, amely testi vagy lelki megrendülést, illetve társadalmi ellehetetlenülést okoz, és ezáltal veszélyezteti a magzat egészséges fejlôdését. A terhességmegszakítást megelôzô jogi eljárás lényegesebb szabályai a következôk: Az abortusz, ha azt nem egészségi ok indokolja, a terhes nô kérelme alapján végezhetô el, melyet személyesen kell elôterjesztenie a Családvédelmi Szolgálatnál. A szolgálat munkatársának tájékoztatást kell adnia a terhességmegszakítás feltételeirôl, körülményeirôl és veszélyeirôl, a gyermek vállalása esetén elérhetô támogatásokról, az olyan szervezetekrôl, amelyek segítséget nyújtanak a gyermek vállalása esetén, az örökbeadás lehetôségérôl, valamint a fogamzásgátlás személyre szólóan ajánlható módszereirôl. Ezt követôen a nônek alá kell írnia az abortusz-kérôlapot. A törvény szerint a nô ezzel az aláírásával igazolja a súlyos válsághelyzet fennállását. Ehhez kapcsolódóan egy miniszteri rendelet rögzíti, hogy a várandós nô nyilatkozatának tartalmával, valódiságával kapcsolatban a Családvédelmi Szolgálat munkatársának nincs mérlegelési joga. Lényeges szabály, hogy a mûtétre a kérôlap kiállítását követô három nap elteltével kerülhet sor. Jól látható, hogy az abortusz akkor hajtható végre Magyarországon, ha a törvényben meghatározott indokok valamelyike fennáll, és a terhes nô tanácsadáson vett részt, valamint ha letelt a három nap várakozási idô. A kérelmezônek a súlyos válsághelyzet fennállásáról nyilatkoznia kell, de bizonyítási kötelezettség nem terheli. Mivel késôbb még jelentôsége lesz, meg kell említeni, hogy a Büntetô törvénykönyv szerint a jogszerûtlenül, szándékosan végrehajtott magzatelhajtás bûncselekmény. Így büntetés fenyegeti másokkal együtt az orvosokat és a terhes nôket is a törvénytelen abortuszokért. Kevéssel a törvény hatályba lépése után több magánszemély és magzatvédô csoport az Alkotmánybírósághoz fordult. A leglényegesebb indítvány szerint az egész törvény alkotmánysértô, mert nem rendelkezik a magzat státuszáról, és nem védi a magzat jogait. Fontos kifogás érte a súlyos válsághelyzet szabályozását, mivel az gyakorlatilag korlátlanul lehetôvé teszi a terhességmegszakítást. Az Alkotmánybíróság hosszú ideig nem foglalkozott a beadványokkal. Hivatalosan elôször 1995-ben került szóba a kérdés, amikor a testület a Bokroscsomagról döntött. Ekkor az alkotmánybírák felvillantották az abortusz-szabályok szigorításának lehetôségét: Az anya önrendelkezési jogának a hatályos jog szerinti messzemenô figyelembe vétele ugyanis megfelelô pozitív ellensúlyokat követel meg a gyermekvállalást elôsegítô intézkedések területén. A gyed és az 1993-ban bevezetett várandóssági pótlék intézménye kifejezetten ilyen bátorító intézmény volt. Azonnali megszüntetésük (...) felborítja az állam életvédelmi kötelezettsége és az anya önrendelkezési jogának elismerése közötti egyensúlyt. Ezzel alkotmányellenes helyzet állhat elô. [43/1995. (VI. 30.) ABh.] Rövidebben: vagy az abortuszt kell megszigorítani, vagy család-, gyermek-, és magzatbarát törvényeket kell hozni. Késôbb az Alkotmánybíróság elnöke többször is úgy nyilatkozott a sajtóban, hogy szeretné, ha a testület még az ô megbízatási idejének lejárta elôtt döntene a magzatvédelmi törvényrôl. Megtudhattuk azt is, hogy csakúgy, mint az elsô abortuszdöntés alkalmával ô az ügy elôadója, vagyis a határozat szövegének kidolgozója. Emellett az elnök nem hagyott kétséget afelôl, hogy személy szerint az abortusz szigorítását helyeselné. A MÁSODIK ABORTUSZDÖNTÉS ALAPELVEI Szigorításról kétféle értelemben beszélhetünk. Egyrészt az 1991-ben hozott döntés óta megváltozhatott az Alkotmánybíróság álláspontja a terhességmegszakítás alkotmányosságának alapelveirôl. Nincs akadálya, hogy a testület ad absurdum radikális magzatvédô álláspontra helyezkedjen. Ebbôl egyenesen kö- 82 / dokumentum és kommentár SZÁM / FUNDAMENTUM
3 vetkezne az elfogadott törvény megsemmisítése. Másrészt a testület az elvek felülvizsgálata nélkül is elôírhatja az abortusz-szabályok szigorítását. Ez esetben azt kell bizonyítania, hogy a jogszabály sérti a korábban megfogalmazott vezérelveket. A mostani fejezetben azt vizsgálom, tartalmaz-e az ítélet új alapvetést az abortusz alkotmányosságával kapcsolatban. E sorokkal kezdôdik a határozatnak magát a döntést tartalmazó, úgynevezett rendelkezô része: nem alkotmányellenes, ha törvény az állapotos nô súlyos válsághelyzete esetén lehetôvé teszi a terhesség megszakítását. A súlyos válsághelyzet fennállásának vizsgálatáról a törvényhozó azonban alkotmányosan kizárólag akkor mondhat le, ha egyszersmind a magzati élet védelmére irányuló, megfelelô ellensúlyt képezô rendelkezéseket is megállapít. Nem véletlen, hogy ez a két mondat került az élre, hiszen a legfontosabb megállapításokat tartalmazza. Elôször is azt, hogy a nô súlyos válsághelyzete esetén elvégezhetô az abortusz. Másodszor azt, hogy bizonyos feltételekkel fennmaradhat a jelenlegi helyzet, amikor a nônek nem kell bizonyítania, a hatóságoknak pedig tilos vizsgálnia a válsághelyzet fennállását és mibenlétét. Így az Alkotmánybíróság mindjárt az elején világossá tette, hogy elismeri a nôk önrendelkezési jogát az abortusszal kapcsolatban, és a korábbi döntéséhez képest nem kívánja új alapokra helyezni a terhességmegszakítás alkotmányosságát. Ezt bizonyítja a rendelkezô részt követô indoklás is, amely megerôsíti az 1991-es döntésben mondottakat a magzat jogalanyiságáról és az állam életvédelmi kötelességérôl. A hangsúlyeltolódásokra azonban érdemes odafigyelnünk. A korábbi döntés elôírta, hogy az abortuszról törvényben kell rendelkezni. Az Alkotmánybíróság most megállapította, hogy a magzatvédelmi törvény megalkotásával a parlament formailag teljesítette kötelességét. Az elsô döntés azt is megfogalmazta, hogy a törvényben nyilatkozni kell a magzat státuszáról. Az Alkotmánybíróság most kimondta, hogy a törvényhozók állást foglaltak a magzat jogalanyiságáról: azzal, hogy kifejezetten nem rendelkeztek róla, azt juttatták kifejezésre, hogy a magzat a jog szerint nem ember. Vagyis fennmaradt a törvényt megelôzô állapot: a magzatot a magyar alkotmányos rendszerben nem illetik meg jogok, így az élethez, a megszületéshez való jog sem. Az Alkotmánybíróság ezt a tudatos törvényhozói választást elfogadta, és magára nézve is kötelezônek ismerte el. Más oldalról közelítve: annak ellenére, hogy öt olyan alkotmánybíró vett részt a AZ ALKOTMÁNYBÍRÓSÁG MINDJÁRT AZ ELEJÉN VILÁ- GOSSÁ TETTE, HOGY ELISMERI A NÔK ÖNRENDELKEZÉSI JO- GÁT AZ ABORTUSSZAL KAP- CSOLATBAN, ÉS KORÁBBI DÖNTÉSÉHEZ KÉPEST NEM KÍ- VÁNJA ÚJ ALAPOKRA HE- LYEZNI A TERHESSÉGMEGSZA- KÍTÁS ALKOTMÁNYOSSÁGÁT. döntésben, aki nem volt részese a 91-es határozatnak, a bíróság továbbra sem kívánta a törvényhozással szembefordulva személynek nyilvánítani, és jogokkal felruházni a magzatot. Hasonlóan következetes a testület az állam életvédelmi kötelességeivel kapcsolatban is. Az állam egyrészt hangzik az érvelés nem sértheti meg az egyének jogait, másrészt gondoskodnia kell a jogok érvényesüléséhez szükséges feltételekrôl. Az élethez való jognál ez azt jelenti, hogy az államnak védenie kell az emberi életet, és biztosítania kell az emberi élet feltételeit. Igaz, hogy a magzatnak nincsenek jogai, de az emberi élet védelme nem korlátozható a jogalanyisággal felruházott, megszületett ember életére. Az egyedi emberi élet ugyanis a fogantatástól kezdve folyamatos. Mindebbôl következik, hogy az állam életvédelmi kötelessége ellensúlyt képez a nôk önrendelkezési jogával szemben. Vegyük észre, hogy az intézményes védelem általában alanyi joghoz kapcsolódik. Például a munkavédelmi és az egészségügyi intézményrendszer fenntartása az egészséghez való joghoz köthetô, a világnézetileg semleges iskolák mûködtetésének alapja pedig a vallásszabadság. Ezzel szemben a magzati élet védelme nem köthetô az élethez való alanyi joghoz, hiszen a magzat nem jogalany. Ám helytelen következtetés volna, ha az alanyi jogi kapcsolódás hiánya miatt tagadnánk az állam intézményes magzatvédelmi kötelességét. Elvitathatatlan ugyanis, hogy társadalmunkban az emberi élet, így a keletkezôben lévô emberi élet is alapvetô erkölcsi érték, amely alkotmányos védelmet érdemel. Indokolt, hogy a magzat nem rendelkezik jogokkal, mivel erkölcsi értelemben nem személy, nem tagja az emberek morális közösségének. Ugyanakkor valamiféle jogi védelem megilleti, hiszen fogantatásától potenciális ember, az érzôképessé váló magzatnak pedig már érdekek is tulajdoníthatóak. Nem az a kérdés tehát, hogy az államnak védenie kell-e a magzatot, hanem az, hogy ennek a védelemnek milyen súlyúnak kell lennie. Az Alkotmánybíróság megítélése e tekintetben sem változott a korábbi határozatához képest: a testület szerint egyedisége, individualitása miatt a magzatot jelentôs, de nem abszolút védelem illeti meg, amellyel szemben mérlegelhetô a nô önrendelkezési joga. Véleményem szerint az érvelésnek ez a pontja könnyen sebezhetô: a zigóta vagy a néhány hetes embrió mint a jogokat nélkülözô biológiai egyed védelme ugyanis FUNDAMENTUM / SZÁM dokumentum és kommentár / 83
4 nem lehet hangsúlyosabb, mint a személyiséggel rendelkezô nô alkotmányban biztosított egyéni jogainak tisztelete. Tehát nem az egyediség a meghatározó szempont, hanem a kapcsolat szorossága az alanyi jogokkal. Ebbôl következik, hogy nem a magzat védelme az elsôdleges, amellyel szemben mérlegelhetô a nô önrendelkezési joga, hanem épp fordítva: a terhesség elsô szakaszában a nô jogai élveznek prioritást, de a magzat sem maradhat jogilag teljesen védtelen. Annak ellenére, hogy a határozat hosszasan foglalkozik a magzatvédelem fontosságával, több pontján szembetûnô hangsúlyeltolódás figyelhetô meg az elôzô döntéshez képest. Az akkori ítélet a magzat individualitásának felerôsödésérôl beszélt, azt elemezte, hogyan válik a magzat egyre inkább személlyé a tudományos gondolkodásban és a közvéleményben. A döntés szerint a tendencia végpontja lehetne, ha az ember jogi fogalma is kiterjedne a születés elôttre, egészen a fogantatásig. A jogalanyiság ilyen kiterjesztésének jellege és hordereje csak a rabszolgaság eltörléséhez hasonlítható, de annál is jelentôsebb lenne fogalmazott 1991-ben az Alkotmánybíróság. A második abortusz-határozat egészen eltérô tendenciákról számol be. A magzat jogi státuszának vizsgálatakor hivatkozik az Emberi jogok európai egyezményére, amely védi mindenkinek az élethez való jogát. Ezzel kapcsolatban a határozat idézi a strasbourgi emberi jogi bizottságnak egy 1980-as keltezésû ítéletét, amely kimondta: Úgy tûnik, hogy a mindenki kifejezés nem vonatkoztatható a meg nem született gyermekre. Egy késôbbi strasbourgi döntés ehhez annyit fûzött hozzá, hogy a tagállamok szabadságot élveznek a tekintetben, hogy miként szabályozzák az abortuszt. A magyar Alkotmánybíróság tehát a közös európai mércét vizsgálva nem talált jeleket a magzat jogalanyiságának kiterjesztésére. Sôt, az egyes államok törvényeinek áttekintésekor a határozat az abortusz-jog változásának egyik fontos kortársi irányzatát mutatja be, amely önmagában nézve kétségkívül a terhes nô jogait erôsíti a magzatvédelem kárára. Itt kerül szóba az 1990-es belga és a 1975-ös norvég törvény, amely a terhesség elsô szakaszában kizárólag a nôk önrendelkezési jogára van tekintettel. Az Alkotmánybíróság emellett azzal szembesült, hogy a számára sok tekintetben, így az abortusz vonatkozásában is mintának számító német szabályozás mutatja a leglátványosabb változást : a Szövetségi Alkotmánybíróság évi ítélete és a két évvel késôbbi törvénymódosítások alapján Németországban senki nem vizsgálhatja, miért szükséges a nô számára a terhesség megszakítása, és ezzel összhangban az abortuszt megelôzô tanácsadáson még a személyazonosság feltárása is mellôzhetô. A külföldi változások foglalja össze az Alkotmánybíróság a nô önrendelkezési jogát teljesítik ki, s az új irányvonal megjelenése azt bizonyítja, hogy az abortusz korlátozására irányuló korábbi szabályok hatástalannak bizonyultak. Ez a nemzetközi összehasonlítás kétségkívül ellensúlyozza a határozatnak a magzatvédelem jelentôségérôl szóló bekezdéseit. Feltételezhetô, hogy elsôsorban a németországi irányváltás késztette a magyar alkotmánybírákat a fenti tendenciák mostani leírására. A strasbourgi döntés, valamint a belga és a norvég törvény ugyanis az 1991-es határozatnál korábbi keltezésû. A külföldi példák összegzésén túl még egy ponton figyelhetô meg újfajta megközelítés. Amint arról az elôzô fejezetben szó volt, az elsô alkotmánybírósági határozat kizárta a határidôs modellt, vagyis a terhesség elsô szakaszában az abortusz elvégzését indoklás nélkül, pusztán a nô kérése alapján. Ezzel szemben az indikációs modellt tekintette elfogadhatónak, amelyben a terhesség-megszakítás mindig megfelelô indoktól függ. A mostani döntés ezt megtoldja azzal, hogy az indikáció legalább szimbolikus fenntartásának elvi jelentôsége van: a krízishelyzet (formális) megkövetelésének az a szerepe, hogy legalább elvileg kellô ellensúly álljon a magzat védelmével szemben. A súlyos válsághelyzet követelménye a törvényben azt hivatott kifejezni, hogy az állam legalább elvileg, és alkotmányos okból nem engedi szabadjára az abortuszt. Tehát, nem fogadható el, ha a terhesség elsô szakaszában a nô puszta kérése alapján elvégezhetô az abortusz ( határidôs modell ). Viszont megengedhetô, ha a nô azzal a bôvebben ki nem fejtett indokkal kéri az abortuszt, hogy a terhesség számára súlyos válsághelyzetet okoz ( szimbolikus indikáció ). Az Alkotmánybíróság határozatának ez a része megerôsíti azt, amit az elsô sorai deklaráltak: önmagában nem sérti az alkotmányt, ha az állapotos nô ellenôrizetlen válsághelyzete esetén elvégezhetô az abortusz. Egyúttal világossá teszi, hogy a testület elvi síkon elfogadja a csupán szimbolikus eltérést a határidôs modelltôl. Ez új elem az elsô abortusz-határozathoz képest. Az eddigiek összegzéseként elmondható, hogy az Alkotmánybíróság második abortuszdöntése az alapelvek szintjén kiegyensúlyozottságra törekszik. Egyfelôl tudomásul veszi, hogy a terhesség elsô szakaszában a nôk önrendelkezési jogáé az elsôbbség, míg a magzat egyáltalán nem rendelkezik egyéni jogokkal. Nem emel kifogást önmagában az ellen, ha a válságindikáció csupán jelképes, sôt ezt összhangban lévônek találja az európai jogfejlôdés fô irányzatával. Másfelôl viszont egy pillanatra sem teszi kétségessé, hogy értékítélete változatlan: az egyedi magzati élet kiemelt alkotmányos védelmet érdemel. A következte- 84 / dokumentum és kommentár SZÁM / FUNDAMENTUM
5 tés úgy is megfogalmazható, hogy a vezérelvek szintjén nem következett be szigorítás, épp ellenkezôleg: az elsô határozatban helyenként túlhangsúlyozott magzatvédô gondolatokhoz képest valamelyest visszafogottabbá vált a testület. Ettôl a mérsékelt állásponttól egyedül Lábady Tamás tér el, aki megismétli az 1991-ben már kifejtett álláspontját. Az alkotmánybíró szerint a magzat a fogantatásától kezdve jogképes személynek tekintendô, ezért a méhmagzat élethez való joga egyedül csak az anya élethez való jogával konkurálhat. Ezzel együtt azt is meg kell említeni, hogy a korábbi és a mostani határozatban részt vett összesen tizenöt bíró közül egy sem akadt, aki egyéni véleményében a terhesség elsô szakaszában a nô önrendelkezési jogának kizárólagossága mellett, vagyis a határidôs modell mellett foglalt volna állását. Sôt, a második határozat és valamennyi egyéni vélemény adós maradt annak kimondásával, hogy a terhesség elsô harmadában alkotmányos kötelesség biztosítani az abortuszt a nô súlyos válsághelyzete esetén. A döntés csak annyit mond ki, hogy nem alkotmánysértô, ha a jogalkotó ilyen esetben lehetôvé teszi a terhesség megszakítását. Könnyen belátható, hogy a nôk autonómiája és a magzati élet védelme közötti egyensúly nemcsak akkor borulhat fel, ha az állam nem oltalmazza a magzat életét, hanem akkor is, ha nem veszi figyelembe az állapotos nôk önrendelkezési jogát. Ezért hát a döntés alapelvi szinten akkor volna igazán kiegyensúlyozott, ha alkotmányos követelményként mondaná ki: egyedül a súlyos válsághelyzet vagy azzal egyenértékû indikáció biztosíthatja a nôk jogainak érvényesülését az abortusz kapcsán. Sérti az alkotmányt az a szabályozás, amelyik kizárólag a nô életének vagy egészségének veszélyeztetésekor engedi meg a terhesség-megszakítást. Annak, hogy a határozat egészét mégsem tekinthetjük kiegyensúlyozottnak, nem ez a hiányosság az oka. Sokkal inkább az, hogy a szélsôségektôl mentes alapvetés ellenére az alkotmánybírák az önrendelkezési jog csorbításának teret engedô ítéletet hoztak az abortusz-törvényrôl. A SÚLYOS VÁLSÁGHELYZET ALKOTMÁNYELLENESSÉGE A DÖNTÉS ALAPELVI SZIN- TEN AKKOR VOLNA IGA- ZÁN KIEGYENSÚLYOZOTT, HA ALKOTMÁNYOS KÖVE- TELMÉNYKÉNT MONDANÁ KI: EGYEDÜL A SÚLYOS VÁL- SÁGHELYZET VAGY AZZAL EGYENÉRTÉKÛ INDIKÁCIÓ BIZTOSÍTHATJA A NÔK JO- GAINAK ÉRVÉNYESÜLÉSÉT AZ ABORTUSZ KAPCSÁN. Nem alkotmánysértô, ha a nô súlyos válsághelyzete esetén, akár annak vizsgálata nélkül is, engedélyezett az abortusz fogalmazott az elvek szintjén az Alkotmánybíróság. A ténylegesen hatályban lévô jogszabályok két paragrafusát azonban alkotmányellenesnek minôsítette. Így június 30. napjával megsemmisítette a magzatvédelmi törvénynek a súlyos válsághelyzet fogalmát meghatározó passzusát, valamint a törvényhez kapcsolódó miniszteri rendeletnek azt a pontját, amelyik kimondja: a válsághelyzet fennállását a várandós nô nyilatkozatával igazolja, a nyilatkozat tartalmával, illetôleg valódiságával kapcsolatban a munkatársnak mérlegelési joga nincs. Bár a súlyos válsághelyzet megmaradt az indikációk listáján, a testület leszögezte, hogy 2000 júliusától erre hivatkozva csak akkor engedélyezhetô az abortusz, ha a parlament új meghatározását adja a súlyos válsághelyzetnek. A végkövetkeztetéshez vezetô érveket az Alkotmánybíróság négy pontban foglalta össze. A testület elsôként a válsághelyzet törvényi meghatározását vizsgálta. Eszerint a nô súlyos válsághelyzete az, amely testi vagy lelki megrendülést, illetve társadalmi ellehetetlenülést okoz, majd a paragrafus így folytatódik: és ezáltal veszélyezteti a magzat egészséges fejlôdését. Vagyis a krízishelyzet általános meghatározásához a magzat veszélyezettsége kapcsolódik okozatként. Így a mondatban a nô válságos körülményei csupán a magzat egészségét veszélyeztetô okként szerepelnek. A határozat ezt a megfogalmazást több szempontból is kifogásolja. Elôször is, ennek az indikációnak az értelme, célja és alkotmányos létjogosultsága, hogy a terhes nô állapota, és az ô jogainak érvényesülése igazolja a terhességmegszakítást. A nô jogai kerülnek konfliktusba az állam magzatvédelmi kötelességével, és a krízishelyzet igazolja az abortusz engedélyezését. A törvény szövege viszont összekapcsolja, és oksági viszonyba helyezi a valójában egymással szemben álló és egymást korlátozó elemeket. A normaszöveg ellentmondásos, nem világos, alkalmazhatatlan, ezért sérti a jogállamiság és jogbiztonság követelményét, tehát alkotmányellenes hangzik az ítélet. (A magzat fejlôdési rendellenessége miatt engedélyezett abortuszoknál is legfeljebb következménye a nô válsághelyzete a magzat károsodásának, de semmiképpen sem az oka.) A meghatározás másik hibája, hogy nehezen ragadható meg, az anya testi, lelki megrendülésének, társadalmi ellehetetlenülésének esetei közül melyek veszélyeztetik a magzat fejlôdését. A törvényszöveg alapján a terhesség-megszakításhoz elég bármilyen csekély veszélyeztetés is. Mindez egyrészt értelme- FUNDAMENTUM / SZÁM dokumentum és kommentár / 85
6 zési és bizonyítási nehézségeket okoz, másrészt a törvény céljával ellentétesen nem szûkíti az engedélyezhetô abortuszok körét. Tehát vonja le a következtetést az Alkotmánybíróság e tekintetben is megállapítható a jogbiztonság sérelme, továbbá csorbát szenved az állam magzatvédelmi kötelessége is. Könnyen belátható, hogy a súlyos válsághelyzet definíciója szükségtelenül tartalmazza a magzat veszélyeztetésének feltételét. Az is kimondható, hogy ez jogbizonytalanságot okozhat, ami alkotmányellenes. Ugyanakkor nehezen érthetô, hogy ennek megállapításán túl az Alkotmánybíróság miért a magzatvédelem sérelmének bizonyítására törekszik, ahelyett, hogy világosan kimondaná: sérti a nôk önrendelkezési jogát, hogy a törvény csak akkor engedi meg az abortuszt az állapotos nô krízishelyzetekor, ha a válsághelyzet az adott esetben egyúttal a magzat egészségét is veszélyezteti. Így azt mondhatjuk, hogy a határozat jogosan minôsíti alkotmányba ütközônek a törvény meghatározását, de indoklása nem következetes. És még hozzátehetjük azt, hogy ha pusztán a fenti kifogást emelte volna az Alkotmánybíróság a törvénnyel szemben, akkor elegendô lett volna a meghatározás második felének, vagyis a magzat veszélyeztetésére utaló mondatrésznek a megsemmisítése. A testület azonban még három szempontból sérelmezte a jogszabályt. Mint azt a dolgozat elsô fejezetében már említettem, a Büntetô törvénykönyv alapján a magzatelhajtás bûncselekmény, ezért büntetés fenyegeti másokkal együtt az orvosokat és a terhes nôket is a törvénytelen abortuszokért. (Bûnös az is, aki elhajtja, és az is, aki elhajtatja a magzatot.) Az Alkotmánybíróság határozata a súlyos válsághelyzettel kapcsolatos szabályokat összeveti a büntetô törvénnyel. Kiindulásként rögzíti, hogy a büntetôjog általános szabályai szerint csak az követ el bûncselekményt, aki jogellenesen jár el. Ebbôl következik, hogy a törvény a jogellenesen véghezvitt magzatelhajtást bünteti. Az úgynevezett jogellenességet kizáró okokat pedig jelen esetben a magzatvédelmi törvény határozza meg. Amikor ez a törvény engedélyezi a terhesség-megszakítást, egyúttal kizárja a bûncselekmény megvalósulását, így a büntethetôséget a Btk. alapján. (Nem azonos a megítélése, ha valaki nem követ el bûncselekményt, illetve ha megvalósul a bûncselekmény, de az elkövetô valamilyen ok miatt nem büntethetô. A büntetôjogi irodalom az engedélyezett abortuszt az elôbbi körbe sorolja.) Tehát a súlyos válsághelyzet indikációja büntetôjogi értelemben jogellenességet kizáró oknak számít. Az Alkotmánybíróság szerint sérti a jogállamiság elvét, így alkotmányellenes, hogy az abortusz-szabályok az állapotos nôre bízzák a büntethetôségi akadály megállapítását, egyúttal kizárják, hogy a nô nyilatkozatát bárki felülvizsgálhassa. Alapkövetelmény, hogy az elvileg büntetendô cselekmény jogellenességét kivételesen kizáró körülmény bizonyítható legyen, fennállását bíróságnak vagy más, erre felhatalmazott intézménynek kell megállapítania. Mindebbôl azonban nem következik folytatja az ítélet, hogy be kell vezetni a krízishelyzet hatósági ellenôrzését. Elfogadható megoldás, ha a magyar törvényhozás Hollandia, Belgium és Németország mintájára kiveszi a magzatelhajtás bûncselekményének tényállásából a válsághelyzet indikációját. Azaz a várandós nô krízishelyzete miatt engedélyezett abortuszt, mint kivételt, a Büntetô törvénykönyvnek a magzatelhajtást bûncselekménnyé minôsítô paragrafusában kell megnevezni. Errôl az alkotmányossági szempontról hasonló értékelés adható, mint az elsôrôl: a határozat következetlen érveléssel jutott arra a védhetô eredményre, hogy a vizsgált abortusz-szabályok alkotmánysértôek. Ha világossá kívánjuk tenni, hogy az engedélyezett abortusz nem bûncselekmény, akkor a jogbiztonság szempontjából valóban az a legmegfelelôbb megoldás, hogy ezt a büntetô törvényben rögzítjük. Jogtechnikai kérdés mondhatnánk. Azonban látnunk kell, hogy a saját válsághelyzetérôl nyilatkozó nô esete a jogbiztonságot tekintve kevéssé különbözik attól, amikor az állapotos nô életének, egészségének védelme érdekében hajtják végre az abortuszt azok az orvosok, akik ezt megelôzôen nyilatkoztak a beavatkozás szükségességérôl. Az ô ítéletüket sem vizsgálja felül senki, holott szándékos törvénysértés esetén ôk is büntethetôek lennének. És vajon a büntetendôségbüntethetôség szempontjából megfelelô megoldás volna-e, ha a Családvédelmi Szolgálat jogi képzettséggel nem rendelkezô védônô munkatársai ítélkeznének a jogellenességet kizáró körülményrôl? Aligha. A határozatnak ez az érvelése tehát ingatag lábakon áll, ugyanakkor kiváló terepnek bizonyult arra, hogy az Alkotmánybíróság hangsúlyozza erkölcsi értékítéletét: a jogrend a magzatelhajtás esetében büntetôjogon kívüli megfontolások alapján csupán megtûri a társadalomra veszélyes, káros cselekményt. (Az európai joggyakorlat nem tekinti bûncselekménynek az engedélyezett abortuszt, kivéve Németországot, ahol formálisan megvalósul a bûntett, de az elkövetô nem büntethetô.) Arról pedig hallgat az ítélet, hogy az abortusz kapcsán felvetett problémával más területen is találkozhatunk. Például, a rendôrök számos intézkedése bûncselekménynek minôsülne, ha jogszabály nem jogosítaná fel ôket a fellépésre. (Gondoljunk a testi sértésre, a magánlaksértésre, a személyes szabadság megsértésére.) Képtelenség elôírni, hogy minden esetben bíróság vagy 86 / dokumentum és kommentár SZÁM / FUNDAMENTUM
7 más, erre felhatalmazott intézmény állapítsa meg a büntetôjogi jogellenesség hiányát. (Az Alkotmánybíróság érvei szempontjából még a fegyverhasználat a legkevésbé aggályos, hiszen azt mindig vizsgálat követi.) Hasonló az orvosok helyzete: gyógyító tevékenységük az egészségügyi törvény, illetve a betegek beleegyezése alapján minôsül jogszerûnek. Pusztán a Btk.-t tekintve az orvoslás is bûncselekményt valósít meg. (Ez esetben is beszélhetnénk például testi sértésrôl, személyes szabadság megsértésérôl.) Az általános jogfelfogás szerint a rendôrök és az orvosok nem követnek el bûntettet hivatásuk jogszerû gyakorlása során, így szükségtelen minden alkalommal eljárás során kimondani büntetlenségüket. Külön procedúra csak akkor indul, ha felmerül a gyanú, hogy az érintettek törvénytelenül jártak el. Sôt, a büntetôjogi gyakorlat szerencsére egyre szûkülô határok között nem tekinti bûncselekménynek, ha a szülô házi fegyelmi jogát tettlegesen gyakorolja, vagy ha a pedagógus a tanuló becsületét sérti. És természetesen az sem bûn, ha az ökölvívók szándékosan súlyos testi sértést okoznak egymásnak. Az utóbb felsorolt esetekben közös, hogy sem a Btk., sem más jogszabály nem rendelkezik jogszerûségükrôl, kizárólag a büntetôjogi irodalom és az alapján a bírói gyakorlat értékeli jogszerûnek. (Részben kivétel a sportolók egymásnak okozott testi sértése, mert az egy bizonyos mértékig a polgári jogban a jogosult hozzájárulása miatt nem jogellenes.) Ha az Alkotmánybíróság következetes, akkor a Büntetô törvénykönyv elôbbutóbb valamennyi megemlített kérdésrôl rendelkezik majd. Ellenkezô esetben azt kell feltételeznünk, hogy az alkotmánybírák a jogbiztonságra hivatkozva a magzat életének védelmében szigorúbb mércét alkalmaznak, mint a megszületett emberek életének és testi épségének védelmében. A súlyos válsághelyzet alkotmányossági vizsgálatának harmadik és negyedik aspektusát érdemes egyszerre szemügyre venni. (A határozat érvelésében a fent említett büntetôjogi rész szerepel a harmadik helyen. Úgy ítélem meg, hogy a sorrend felcserélése segíti a megértést.) A harmadik vizsgálati szempont arra irányul, hogy a krízishelyzet hatályban lévô szabályai mellett érvényesül-e a nôk önrendelkezési joga és a magzatvédelem követelménye. Az Alkotmánybíróság következtetése így foglalható össze: A válsághelyzet ellenôrizetlensége az anya önrendelkezési jogával és a magánszférához való jogával éppúgy összeegyeztethetô, mint ahogy az ellenôrizhetô indikációk sem állnak ezekkel ellentétben. A magzati élet védelmére irányuló állami kötelességgel azonban nem fér össze, hogy a súlyos válsághelyzet fennállását az állapotos nô csupán a kérôlap aláírásával igazolja, s hogy a nyilatkozat tartalmával, illetôleg valódiságával kapcsolatban a Családvédelmi Szolgálat munkatársának, aki a törvényi feltételek fennállását megállapítja, mérlegelési joga nincs. Ezek a rendelkezések önmagukban nézve nem nyújtják az Alkotmánybíróság alkotmányértelmezése által megkívánt minimális védelmet sem a magzatnak, sôt semmilyen védelmet nem biztosítanak, mert a szabályozás kizárólag az anya önrendelkezési jogára van tekintettel. Mindezek alapján a magzatvédelmi törvény és a hozzá kapcsolódó rendelet vizsgált paragrafusa önmagában nézve alkotmányellenes. Az Alkotmánybíróság tehát úgy ítélte meg, hogy a nô jogaival mindkét megoldás az okok feltárása és az arról való lemondás is összeegyeztethetô, viszont a krízishelyzet ellenôrzése nélkül a magzatvédelem nem teljesül. Hogy ennek ellenére miért nem tette kötelezôvé az Alkotmánybíróság a súlyos válsághelyzet hatósági vizsgálatát? Erre ad választ a határozat érvelésének negyedik pontja. A döntés szerint a várandós nô nyilatkozata alapján engedélyezett terhesség-megszakítással felborul az egyensúly az önrendelkezési jog és a magzati élet védelme között. Az alkotmányellenességet azonban orvosolhatják a jogszabály egyéb rendelkezései, amelyek esetleg a magzati életnek olyan védelmet adnak, amely mindkét érdek szükséges figyelembevételével az alkotmányos egyensúlyt helyreállítja (vagy legalább a magzat alkotmányosan megkívánt minimális védelmét nyújtja.) Az Alkotmánybíróság ennek alapján a negyedik pontban a magzatvédelmi törvény és a hozzá kapcsolódó rendelet egészét bevonta a vizsgálatba. (Emlékeztetôül: az elsô pontban önmagában a válsághelyzet meghatározását elemezte, a második pontban a válsághelyzet szabályait vetette össze a Büntetô törvénykönyvvel, a harmadik pont a magzatvédelem és az önrendelkezési jog konfliktusát mérlegelte a krízishelyzet szabályainál.) Itt a határozat mindjárt a fejtegetés elején közli, mit vár el a jogszabályoktól: alkotmányos szintû magzatvédelmi feladatot az abortuszjog külföldi változásai szerint a célzott és folyamatos tanácsadás és más, a magzat megtartását segítô intézkedések együttese láthat el. A vizsgált szabályok azonban nem felelnek meg ennek az elvárásnak. A Családvédelmi Szolgálat munkatársának csupán tájékoztatási és adminisztrációs feladatai vannak: a terhesség-megszakítást kérô nôt tájékoztatnia kell az abortuszról, a gyermek megtartásának lehetôségeirôl, és a fogamzásgátlásról, valamint ki kell töltenie, és a nôvel alá kell íratnia az e célra szolgáló kérôlapot. Viszont a szolgálatnak nem kötelessége a pozitív, a terhesség megtartására bátorító állásfoglalás és segítés, és a jogszabályok más módon sem nyújtanak hatékony védelmet a magzati életnek. Következésképpen a szabályok FUNDAMENTUM / SZÁM dokumentum és kommentár / 87
8 összessége nem állítja helyre a krízishelyzet indikációjával felborított alkotmányos egyensúlyt. Ebbôl adódik, hogy a parlamentnek vagy kötelezôvé kell tennie a válsághelyzet ellenôrzését, vagy az abortuszt megelôzô tanácsadást kell átalakítania. Tehát az Alkotmánybíróság négy szempontból is alkotmánysértônek találta az abortusz-szabályokat. Az ítélet az elsô két pontban némileg ellentmondásos és következetlen okfejtése ellenére védhetô eredményre jut. A harmadik és negyedik pontban ezzel szemben olyan téves megállapításokat tesz, amelyek miatt végkövetkeztetése tarthatatlan. Elôször is, a döntés szerint a nô magánszférához és méltósághoz való jogának nem aránytalan korlátozása, ha a törvény a súlyos válsághelyzet mibenlétének feltárására kötelezi. Ez egyfelôl azt jelenti, hogy az állapotos nônek a Családvédelmi Szolgálatnál pontosan meg kell mondania, miért okozna számára rendkívüli megterhelést a magzat kihordása. Másfelôl a szolgálat munkatársának mérlegelnie kell, hogy a felhozott indok valóban olyan súlyú-e, hogy az abortusz elkerülhetetlen. Továbbá a szolgálat feladata a nyilatkozat valóságtartalmának ellenôrzése is. Az Alkotmánybíróság szerint a nô méltósága nem sérülne, hiszen a válsághelyzet indikációján belül sok olyan tipikus tényállást fogalmazhat meg a törvény, amelyekre hivatkozni nem megalázó. Ezek esetében a hatóságnak nem kellene a válsághelyzet súlyosságát mérlegelnie, hiszen azt már elvégezte a törvényhozó, csupán a tények legtöbbször formális ellenôrzésére szorítkozna. (Egy példával szemléltetve: ha a törvény válsághelyzetnek minôsítené a nô rendkívül rossz anyagi körülményeit, akkor a tanácsadó nem latolgathatná a krízishelyzet súlyosságát, csak ellenôriznie kellene, hogy igazat állít-e a nô.) A testület tehát AZ ALKOTMÁNYBÍRÓSÁG OLYAN ELJÁRÁST MINÔSÍ- TETT ARÁNYOS JOGKORLÁ- TOZÁSNAK, AMELY JELLE- GÉBÔL ADÓDÓAN AZ ESE- TEK NAGY RÉSZÉBEN MEGA- LÁZTATÁSOKNAK TENNÉ KI A NÔKET, OLYKOR ÖNKÉ- NYES HATÓSÁGI DÖNTÉSHEZ VEZETNE, ÉS SOK NÔT HAMIS IGAZOLÁSRA KÉNYSZERÍTENE. azt feltételezi, hogy ha a törvény példálózó felsorolását adja a különbözô válságos helyzeteknek, akkor a nôk számára elkerülhetôek a megaláztatások. Hogy ez mennyire nincs így, azt kiválóan mutatja be Holló András alkotmánybíró a határozathoz fûzött úgynevezett párhuzamos indoklásában. Be kell látnunk szól az érvelése, hogy elôfordulnak olyan esetek, amelyeket nyilvánosan vállalni és kiértékelni akkor is megalázó, ha azokat a törvény a példálózó felsorolásban megemlíti. A nemi erôszak, különösen a házasságon belüli nemi erôszak áldozata érthetô okokból gyakran nem tesz feljelentést (erre joga van!), de terhességét sem kívánja megtartani. Válsághelyzetét csak tetézné, ha az abortusz érdekében a hatóság elôtt beszélnie kellene az erôszakról, sôt valamilyen módon bizonyítania is kellene azt. (Tegyük hozzá, hogy így csorbát szenvedne az az elv is, mely szerint senki sem köteles hozzátartozóját bûncselekmény elkövetésével vádolni.) Hasonló sérelmet szenvedne az, akit az állam a házasságon kívüli kapcsolatából származó terhessége vagy megromlott házassága ôszinte feltárására kötelezne. Holló alkotmánybíró felhívja a figyelmet arra is, hogy a törvényben szereplô tipikus tényállások a magánéleti válsághelyzetek speciális, egyedi értékelésen alapuló intim tényállásait nyilván nem foghatják át. A krízishelyzet indokhalmazát ugyanis az jellemzi, hogy nem lehet kimerítô katalógusát adni, mert mindig adódhat új helyzet, amely legitim indokot teremt az abortuszra. A nôkre ilyen esetben az a veszély leselkedne, hogy a Családvédelmi Szolgálat munkatársának megítélése szerint a feltárt válsághelyzet nem indokolja a terhesség megszakítását. Például háromgyerekes, létminimum környékén élô anyának bizonygatnia kellene, hogy nem tud több gyermeket vállalni. Sokan a méltóságuk védelmében jogszerûtlenségre kényszerülnének: a törvényben szereplô, kevésbé megalázó és könnyebben bizonyítható válsághelyzetre hivatkoznának a valós problémájuk helyett. Tehát az Alkotmánybíróság olyan eljárást minôsített arányos jogkorlátozásnak, amely jellegébôl adódóan az esetek nagy részében megaláztatásoknak tenné ki a nôket, olykor önkényes hatósági döntéshez vezetne, és sok nôt hamis igazolásra kényszerítene. Másodszor, a határozat arra a megállapításra jut, hogy az érvényben lévô szabályok nem gondoskodnak megfelelôen a magzati élet védelmérôl. Ám amikor az ítélet a mérleg serpenyôjébe teszi az indokolatlan abortuszokat megakadályozni, és a magzatot védeni hivatott rendelkezéseket, több szabályt figyelmen kívül hagy. Mindenekelôtt azt, hogy a törvénytelen terhesség-megszakítás bûncselekmény, vagyis a jog a legszigorúbb szankciórendszerét is felhasználja a magzat védelmében. A határozat ezen a pontján hallgat arról is, hogy Magyarországon az állapotos nô még a terhesség korai szakaszában sem rendelkezik korlátlanul a magzat felett. Nem egyszerûen a szimbolikus indikációs modell érvényesül, hiszen azon túl, hogy a Családvédelmi Szolgálat elôtt nyilatkozni kell a válsághelyzet fennállásáról, kötelezô a részvétel a tájékoztatáson, és meg kell várni a beavatkozás elôtti háromnapos várakozási idô leteltét. E feltételek együttes alkalmazása ritka az európai joggyakorlatban. A tájé- 88 / dokumentum és kommentár SZÁM / FUNDAMENTUM
9 koztatás és a várakozási idô elsôdleges célja, hogy a terhes nôk megalapozott, tiszta lelkiismerettel vállalható döntést hozzanak. A tájékoztatásnak emellett ma is vannak olyan elemei, amelyek a magzat megtartását célozzák: e körbe tartozik a gyermek vállalása esetén elérhetô támogatásokról adott felvilágosítás, az információ olyan szervezetekrôl, amelyek segítséget nyújtanak a magzat megtartása, a gyermek megszületése esetén, valamint az örökbeadás lehetôségének ismertetése. A határozat ehelyütt nem tesz említést arról sem, hogy egyedül az egészségügyi indikációjú terhesség-megszakítás ingyenes. A várandós nô súlyos válsághelyzete miatt végrehajtott abortusz térítési díja tízezer forint. Kedvezményben csak azok részesülhetnek, akiknek rendkívül alacsony a jövedelmük. Vagyis a krízishelyzet miatt abortuszra kényszerülôk jelentôs részének komoly összeget kell fizetnie a mûtétért. Mindez azt bizonyítja, hogy az Alkotmánybíróság nem járt el körültekintôen, amikor sorra vette a nôk jogaival szembeállítható állami intézkedéseket. Így viszont megalapozatlanul jutott arra a következtetésre, hogy a magzati élet védelme nem érvényesül az önrendelkezési jog kizárólagossága miatt. (Érdekes, hogy a határozat nem foglalkozik az anyasági és családi ellátásokkal, holott mint idéztem 1995-ben még azok alacsony szintje miatt tartotta szükségesnek az abortusz-szabályok szigorítását. Lehetséges, hogy a testület belátta, képtelenség volna a mindenkori család- és szociálpolitikától függôvé tenni a terhesség-megszakítás engedélyezését. De az sem kizárt, hogy az új kormányzat családtámogatási politikája tántorította el az Alkotmánybíróságot attól, hogy a juttatások mértékét mérlegre tegye az állami intézkedések oldalán...) Látható, hogy az Alkotmánybíróság az érvényben lévô szabályok vizsgálatakor eltávolodott attól a mérsékelt, kiegyensúlyozottságra törekvô álláspontjától, amit az abortusz alapelveirôl fogalmazott meg. A törvény kétségtelenül meglévô fogyatékosságai alapján kötelezhette volna a parlamentet a szabályok kiigazítására. A testület azonban ezzel nem érte be, és a magzati élet védelmében olyan szintû állami beavatkozást minôsített alkotmányosnak, amely a nôk önrendelkezési jogának súlyos sérelmével járhat. Ugyanakkor a döntés alapján nem szükségszerû, hogy az Országgyûlés korlátozza a nôk jogait. A TÖRVÉNYHOZÁS LEHETÔSÉGEI Régi szokása az Alkotmánybíróságnak, hogy részletes receptet kínál a törvényhozóknak az alkotmánysértés megszüntetéséhez. Záró fejezetében az abortuszdöntés is konkrét javaslatokat tesz arra, milyen szabályokkal lehetne eleget tenni a magzatvédelmi követelményeknek. A legfontosabb nyilvánvalóan az, hogy a képviselôk 2000 júliusáig fogadják el az abortusz-törvény módosítását. Ellenkezô esetben attól az idôponttól kezdve Magyarországon tilos volna a terhesség-megszakítás az állapotos nô krízishelyzetére hivatkozva. Az Országgyûlés nem mérlegelheti azt sem, hogy a válsághelyzet törvényi meghatározásában lévô ellentmondást megszünteti-e. A paragrafus biztosan nem tartalmazhatja a magzat egészséges fejlôdésére utaló mondatrészt. A többi kérdésben azonban a parlament választás elôtt áll, és az egyéni jogok szempontjából korántsem mindegy, hogy milyen döntést hoz. A törvényhozók egyik lehetôsége, hogy ellenôrizhetôvé teszik a válsághelyzetet. Az Alkotmánybíróság szerint a nô személyiségi jogait kímélô megoldás a válsághelyzet egyes tipikus tényállásainak példálózó jellegû törvénybe foglalása. Vagyis kizárt, hogy az új meghatározás egyenként felsorolja az abortuszt legitimáló krízishelyzet eseteit. Az úgynevezett taxatív felsorolással ugyanis mindazok szülésre kényszerülnének, akik olyan jellegû személyes válságot élnek át, amire a jogszabály szövegezôi nem gondoltak. Ezt a megoldást az Alkotmánybíróság is jogsértônek tekinti. Marad tehát a példákat soroló meghatározás, vagy a mostanihoz hasonló általános definíció, és persze az ellenôrzés módjának szabályozása. A határozat szerint a nôk méltóságának védelmérôl számos részletszabállyal gondoskodni lehet. Én mégis azt javaslom, hogy ne gondoljuk tovább, milyen részletszabályokkal érdemes törvénybe foglalni az ellenôrzött válságindikációt. Az Országgyûlés szerintem akkor cselekszik bölcsen, ha elveti ezt a lehetôséget. Bár az Alkotmánybíróság nem ítélte alkotmányellenesnek a krízishelyzet vizsgálatát, az elôzô fejezetben számos példát láthattunk arra, hogy a hatósági ellenôrzés szükségszerûen együtt járna a nôk méltóságának és önrendelkezési jogának sérelmével, emellett óriási lenne a téves közhatalmi döntések kockázata. Másrészt, miért választaná a parlament ezt a módszert a magzati élet védelmében? Hiszen a határozat felmutat egy másik lehetôséget, amely a nôk jogait sokkal kevésbé vagy egyáltalán nem korlátozza. Ez a lehetôség az abortuszt megelôzô tanácsadás átformálása, miközben a súlyos válsághelyzet megítélése továbbra is egyedül a terhes nôre tartozik. Alkotmányos cél, hogy ha nincsenek rendkívüli körülmények a magzat megszülessen, ezért törvénybe kell foglalni a tanácsadó szerv pozitív, a terhesség megtartását bátorító állásfoglalását és segítségét mondja az Alkotmánybíróság. Kétségtelen, hogy a terhesség megszakítása erkölcsileg nem aggálytalan cselek- FUNDAMENTUM / SZÁM dokumentum és kommentár / 89
10 HA A TÖRVÉNY MEGAL- KOTÓI ÉS ALKALMAZÓI NEM ELÉGGÉ KÖRÜLTE- KINTÔEK, AKKOR A TA- NÁCSADÁSI RENDSZER KÖNNYEN A NÔKKEL SZEMBENI NYOMÁSGYA- KORLÁS ÉS A RÁBESZÉLÉS ESZKÖZÉVÉ VÁLHAT. mény. Az abortusz morális értelemben rossz, de bizonyos helyzetekben egy nagyobb rossz elkerülése érdekében nélkülözhetetlen. Meggyôzô a határozat a tekintetben, hogy az abortusz rendjét szabályozó törvénybôl ki kell tûnnie: a cél az, hogy a terhes nô döntése elôtt komolyan nézzen szembe választásának erkölcsi súlyával. Másrészt észre kell vennünk, hogy a súlyos válsághelyzetnek olykor elképzelhetô más megoldása is, mint a terhesség-megszakítás. Ennek érdekében az államnak ahogy a határozat fogalmaz biztosítania kell megfelelô pszichikai, orvosi, de nem utolsó sorban szociális és anyagi segítséget. Következésképp a tanácsadási rendszer átalakítása, szemben a válsághelyzet ellenôrzésével, nem elfogadhatatlan. Ugyanakkor látnunk kell, hogy itt is leselkednek veszélyek az állapotos nôk jogaira. Ha a törvény megalkotói és alkalmazói nem eléggé körültekintôek, akkor a tanácsadási rendszer könnyen a nôkkel szembeni nyomásgyakorlás és a rábeszélés eszközévé válhat. A törvényben garanciákat kell teremteni arra, hogy a terhes nôk ne azt hallják a Családvédelmi Szolgálat munkatársától, hogy megbocsáthatatlan bûn elkövetésére készülnek, ha az abortuszt választják, emberölést követnek el. Radikális magzatvédô gondolatoknak (és szervezeteknek) nincs helye a tájékoztatáson. Sôt, ennél többet kell állítanunk: elfogadhatatlan minden megoldás, amely nem biztosítja az önkéntességet, hanem az állam akaratát kívánja ráerôltetni a nôkre. Emellett arra is fel kell készülni, hogy számos helyzetben csak tovább rontaná a várandós nô testi-lelki állapotát, ha a tanácsadó szolgálat a magzat megmentésének céljával fogna hozzá tevékenységéhez. Például, akik nemi erôszak áldozatául estek, valószínûleg ritkán kíváncsiak biztató szavakra a gyermek felnevelésének szépségeirôl. (Ne felejtsük el, hogy az összes, nem egészségügyi indikációjú abortuszt megelôzi tanácsadás.) Végül azokról a nôkrôl sem szabad megfeledkezni, akik tájékozatlanok, és nincsenek tisztában saját jogaikkal: az ô számukra sem lehet kétséges az eljárás során, hogy a döntést minden kényszertôl mentesen ôk maguk hozhatják meg. Az Alkotmánybíróság határozata ezen a ponton többé-kevésbé egyértelmûen fogalmaz. A tanácsadás rendeltetése az állapotos nôvel való együttmûködés, a krízishelyzetében való megsegítés, ezért arra kell törekedni, hogy a nô bizalommal forduljon a tanácsadó szolgálathoz. A tájékoztatónak az egyértelmû magzatvédelmi irányultság mellett is nyitottnak kell maradnia, vagyis végsô soron abban kell segítenie, hogy a terhes nô felelôsségét átérezve, tudatosan döntsön magzata megszülésérôl vagy terhessége megszakításáról. Egyértelmû tehát, hogy lelkiismereti szabadsága alapján a nôé a döntés joga. A határozat másik fontos elôírása, hogy a tanácsadás nem korlátozódhat egyszeri alkalomra, készen kell állnia arra, hogy a válsághelyzetben hozzá forduló anyát a terhesség egész tartama alatt támogassa, s a szülést követôen is segítse. A tanácsadó szolgálatnak ugyancsak fel kell kínálnia segítségét az abortuszon átesett nô számára is. Nehogy félreértés legyen, az ítélet ehhez hozzáteszi, hogy a nônek a részvételen túl további együttmûködési kötelessége nincsen. Mindemellett a személyiségi jogok érvényesülésében segíthet a névtelenség megtartása a terhesség megszakítására jogosító igazolás kiadásáig a tanácsadás során. Ennélfogva a határozat értelmezhetô úgy, hogy nem kötelezô a többszöri megjelenés, az együttmûködést vissza lehet utasítani. Hiszen a gondolatmenet egésze az önkéntesség elvén alapul, és erre utal az is, hogy a szolgálatnak pusztán készen kell állnia, és fel kell kínálnia az ismételt segítségét. Szigorúbb (pusztán nyelvtani) szövegértelmezés esetén is juthatunk arra a következtetésre, hogy fôszabály szerint ugyan kötelezô a többszöri megjelenés a tanácsadáson, de a törvény természetesen megfogalmazhat kivételeket. Ha az elsô alkalommal egyértelmû, hogy a nô válsághelyzetét felmérte, és megalapozott döntést hozott, akkor zaklatás volna további részvételre kötelezni. Itt az jelentheti a változást a jelenlegi szabályokhoz képest, hogy a nô igényeinek megfelelôen biztosítani kell a többszöri segítségnyújtást. Végezetül a magzatvédô szervezetek távol tartásáról: alapvetô követelmény a megfelelô szakmai felkészültséggel rendelkezô, a válságmegoldásra alkalmassá tett, szélsôséges irányultságoktól mentes tanácsadó szervek felállítása és azok állami engedélyezése, valamint folyamatos ellenôrzése. Ha itt befejezôdtek volna az Alkotmánybíróság javallatai, azt mondhatnánk, hogy a határozat az abortusz-törvény megalapozatlan értékelése után végül visszatért ahhoz a kiegyensúlyozottságra törekvô hangvételhez, amely az alapelvek megfogalmazásakor jellemezte. Az utolsó bekezdések azonban két szükségtelen és helytelen kiegészítést tesznek a tanácsadási rendszer reformjához. Elôször is: amennyiben az állam a tanácsadás után ellenôrizhetô indikáció nélkül is lehetôvé teszi, és nem bünteti az abortuszt, életvédelmi kötelességébôl folyóan nem mondhat le alkotmányosan más jogkövetkezmények alkalmazásától. Ilyen például a terhesség-megszakítás orvosi 90 / dokumentum és kommentár SZÁM / FUNDAMENTUM
11 költségeinek teljes körû viselése a terhes nô által. Nem világos, hogy miféle büntetés mellôzésére gondolt a testület, hiszen a törvénytelen abortusz bûncselekmény, a törvényes abortusz pedig magától értetôdôen nem az, és nem is lehet az. Kérdéses továbbá, hogy miért kellene az államnak hátrányos jogkövetkezményt, más szóval szankciót kilátásba helyeznie olyan cselekedetért, amely az alkotmány és a mindenkori abortusz-törvény alapján jogszerû. Jogok gyakorlását szankcionálni fából vaskarika. Ezek mellett érthetetlen, miért az abortusz költségtérítését hozza fel példának a határozat, hiszen a rendkívül alacsony jövedelmûek kivételével a válsághelyzet miatti terhesség-megszakításért ma is fizetni kell. A nincstelenek nem kényszeríthetôk szülésre csak azért, mert nem tudják megfizetni az abortuszt. A térítési díj nem fogható fel szankcióként, a gondolatmenet fordított: a terhesség megszakítása pénzbe kerül, de a rászorulók kedvezményben részesülhetnek, az egészségügyi indikációjú abortuszt pedig fizeti a társadalombiztosítás. (És akkor még figyelmen kívül hagytuk azt, hogy senki sem veteti el kedvtelésbôl a magzatát.) A másik kiegészítés így hangzik: mivel a tanácsadás nyomást semmiképpen sem gyakorolhat, [az AZ ALKOTMÁNYBÍRÓ- SÁGNAK NEM SIKERÜLT A HATÁROZAT EGÉSZÉ- BEN MÉRSÉKELT ÉS KIE- GYENSÚLYOZOTT ÁL- LÁSPONTON MARAD- NIA, EHELYETT TÖBB- SZÖR IS A MAGZATI ÉLET ELFOGULT VÉDELMEZÔ- JEKÉNT SZÓLALT MEG. államnak] gondoskodni kell arról is, hogy a nôt megvédje a környezete részérôl kifejtett ellenkezô irányú nyomástól. E téren nem mellôzhetô a büntetôjog igénybevétele sem. Az állam életvédelmi kötelessége megköveteli, hogy azokat, akik az állapotos nôt fenyegetéssel, a tartási kötelesség megszegésével vagy bármely módon a terhesség megszakítására kényszerítik, büntetôjogi büntetés fenyegesse. A törvényhozó feladata, hogy az erre elvileg jelenleg is alkalmas bûncselekmények törvényi tényállásainak alkalmazását szükség szerint biztosítsa. Ez esetben szembetûnô, miért csak az abortuszra kényszerítés ellen emel szót az Alkotmánybíróság. Legalább olyan súlyos jogsérelem, ha a terhes nôt erôszakkal vagy fenyegetéssel a magzat kihordására kényszerítik. Abból, hogy a tanácsadó szolgálat a jog szerint nem gyakorolhat nyomást az állapotos nôre a gyermek megszületése érdekében, nem következik, hogy erre nem is kerül sor. Talán a legfôbb veszély az, hogy a szolgálat egyik-másik munkatársa megszegve a törvényt pusztán a magzat megmentését tartja szem elôtt, és túlteljesíti kötelességét. Ehhez hasonlóan a nô családjából sem csak az abortusz érdekében, hanem a terhesség kihordása érdekében is érkezhet fenyegetés. Az önrendelkezési jog és a lelkiismereti szabadság durva megsértése akkor is büntetendô, ha nem csorbítja a magzatvédelmi érdekeket. A kényszerítés ma érvényben lévô büntetô szabályai éppen azért fogalmaznak általánosságban, hogy mindenki bûnelkövetônek minôsüljön, aki mást erôszakkal vagy fenyegetéssel arra kényszerít, hogy valamit tegyen, ne tegyen vagy eltûrjön, s ezzel jelentôs érdeksérelmet okoz. Kérdés továbbá, vajon mit vár el az Alkotmánybíróság a törvényhozóktól. A határozat szövege szerint azt, hogy az elvileg jelenleg is alkalmas bûncselekmények törvényi tényállásainak alkalmazását szükség szerint biztosítsa. Ez azt jelenti, hogy a parlamentnek nem új bûncselekményi formákat kell meghatároznia a Büntetô törvénykönyvben, ami általában a feladata, hanem a meglévô szabályok alkalmazását kell biztosítania, ami viszont a kormányzat és a büntetô igazságszolgáltatás szerveinek a dolga. Arra a következtetésre kell jutnunk, hogy ez a két kiegészítés nem irányul új paragrafusok megalkotására, melyek a nôk jogait tovább korlátoznák. Az Országgyûlés messzemenôen tiszteletben tartja az Alkotmánybíróság határozatát, ha június 30-ig módosítja az abortusz-törvényt: a magzat veszélyeztetésére utaló mondatrészt elhagyva újrafogalmazza a válsághelyzet meghatározását, és kibôvíti a Családvédelmi Szolgálat tanácsadó tevékenységét. A Büntetô törvénykönyvben nem kell szaporítani a tiltott cselekmények számát, viszont utalni kell arra, hogy a nô válsághelyzete miatt engedélyezett abortusz nem bûncselekmény. A jövôben is fizetni kell a terhesség-megszakításért, de a szociális okokból adott kedvezmények fennmaradhatnak. Egyéb hátrányos jogkövetkezménnyel nem kell számolni. És így a legfontosabb: a hatóságok továbbra sem ellenôrizhetik, és nem mérlegelhetik az állapotos nô válsághelyzetét. Az Alkotmánybíróságnak nem sikerült a határozat egészében mérsékelt és kiegyensúlyozott állásponton maradnia, ehelyett többször is a magzati élet elfogult védelmezôjeként szólalt meg. Így juthatott olyan megállapításokra is, melyek elôfeltétele volna a magzat emberi jogainak elismerése. Ezzel együtt a döntés nem vetett gátat az önrendelkezési jog érvényesülésének, és alkotmányos védelemben részesítette a nôk szabad döntését terhességük megszakításáról. Most a törvényhozókon a sor, nekik kell mérsékelt és kiegyensúlyozott döntést hozniuk annak érdekében, hogy oly módon biztosítsanak nagyobb védelmet a magzatnak, hogy azzal ne csorbítsák a nôk egyéni jogait. FUNDAMENTUM / SZÁM dokumentum és kommentár / 91